P6_TA(2006)0522

Ειδικό πρόγραμμα που θα υλοποιηθεί με άμεσες δράσεις του Κοινού Κέντρου Ερευνών 2007-2013 *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφορά το ειδικό πρόγραμμα που θα υλοποιηθεί με άμεσες δράσεις από το Κοινό Κέντρο Ερευνών με το οποίο τίθεται σε εφαρμογή το 7ο πρόγραμμα πλαίσιο (2007-2013) δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (COM(2005)0439 — C6-0380/2005 — 2005/0184(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2005)0439) [1],

- έχοντας υπόψη το άρθρο 166 της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C6-0380/2005),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Βιομηχανίας, Έρευνας και Ενέργειας και τη γνωμοδότηση της Επιτροπής Προϋπολογισμών (A6-0335/2006),

1. εγκρίνει την πρόταση της Επιτροπής όπως τροποποιήθηκε·

2. θεωρεί ότι το ενδεικτικό ποσό δημοσιονομικής αναφοράς που εμφαίνεται στη νομοθετική πρόταση πρέπει να είναι συμβατό με το ανώτατο όριο της κατηγορίας 1α του νέου πολυετούς δημοσιονομικού πλαισίου και επισημαίνει ότι το ετήσιο ποσό θα αποφασίζεται εντός της ετήσιας διαδικασίας του προϋπολογισμού σύμφωνα με τις διατάξεις του σημείου 38 της διοργανικής συμφωνίας μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με δημοσιονομική πειθαρχία και χρηστή δημοσιονομική διαχείριση, της 17ης Μαΐου 2006 [2]·

3. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ·

4. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

6. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΕΠΙΤΡΟΠΗ | ΤΡΟΠΟΛΟΓΙΕΣ ΤΟΥ ΚΟΙΝΟΒΟΥΛΙΟΥ |

Τροπολογία 1

Αιτιολογική σκέψη 1α (νέα)

| (1α) Η έρευνα που λαμβάνει δημόσια χρηματοδότηση θα πρέπει να είναι κατά πρώτο λόγο εστιασμένη στις δημόσιες ανάγκες και προτεραιότητες, ενώ επιπλέον θα πρέπει να επιδιωχθεί η συμπληρωματικότητά της με την έρευνα που λαμβάνει ιδιωτική χρηματοδότηση. Οι εργασίες που επιτελεί το Κοινό Κέντρο Ερευνών (ΚΚΕρ) θα πρέπει να συντονίζονται με την έρευνα που διενεργείται στο πλαίσιο των θεματικών προτεραιοτήτων, ώστε να αποφεύγονται η αλληλεπικάλυψη με τα εθνικά ερευνητικά προγράμματα και οι διπλές ερευνητικές προσπάθειες. |

Τροπολογία 2

Αιτιολογική σκέψη 3

(3) Κατά την επιτέλεση της αποστολής του, το ΚΚΕρ πρέπει να παρέχει πελατοκεντρική επιστημονική και τεχνική υποστήριξη στη διαδικασία χάραξης πολιτικής της ΕΕ, να εξασφαλίζει την υποστήριξη της εφαρμογής και της παρακολούθησης των υφιστάμενων πολιτικών και να ανταποκρίνεται σε νέες πολιτικές απαιτήσεις. Για να αντεπεξέλθει στην αποστολή του, το ΚΚΕρ διεξάγει έρευνα υψηλής ποιότητας. | (3) Κατά την επιτέλεση της αποστολής του, το ΚΚΕρ πρέπει να παρέχει πελατοκεντρική επιστημονική και τεχνική υποστήριξη στη διαδικασία χάραξης πολιτικής της ΕΕ, να εξασφαλίζει την υποστήριξη της εφαρμογής και της παρακολούθησης των υφιστάμενων πολιτικών και να ανταποκρίνεται σε νέες πολιτικές απαιτήσεις. Για να αντεπεξέλθει στην αποστολή του, το ΚΚΕρ διεξάγει έρευνα της υψηλότερης δυνατής ποιότητας, η οποία είναι συγκρίσιμη σε ολόκληρη την ΕΕ. |

Τροπολογία 3

Αιτιολογική σκέψη 4

(4) Οι άμεσες δράσεις που διεξάγονται από το Κοινό Κέντρο Ερευνών (ΚΚΕρ) πρέπει να υλοποιηθούν από το παρόν ειδικό πρόγραμμα. Το ΚΚΕρ, κατά την υλοποίηση του παρόντος ειδικού προγράμματος σύμφωνα με την αποστολή του, πρέπει να δίδει ιδιαίτερη έμφαση στους τομείς που απασχολούν ιδιαιτέρως την Ένωση: "ευημερία σε μια κοινωνία έντασης γνώσης", "αλληλεγγύη και υπεύθυνη διαχείριση των πόρων", "ασφάλεια και ελευθερία", και "η Ευρώπη ως παγκόσμιος εταίρος". | (4) Οι άμεσες δράσεις που διεξάγονται από το ΚΚΕρ πρέπει να υλοποιηθούν από το παρόν ειδικό πρόγραμμα. Το ΚΚΕρ, κατά την υλοποίηση του παρόντος ειδικού προγράμματος σύμφωνα με την αποστολή του, πρέπει να δίδει ιδιαίτερη έμφαση στους τομείς που απασχολούν ιδιαιτέρως την Ένωση: "ευημερία και κοινωνική ευεξία σε μια κοινωνία έντασης γνώσης", "αλληλεγγύη, αειφορία και υπεύθυνη διαχείριση των πόρων", "ασφάλεια και ελευθερία", και "η Ευρώπη ως παγκόσμιος εταίρος". |

Τροπολογία 4

Αιτιολογική σκέψη 10

(10) Το ΚΚΕρ πρέπει να συνεχίσει να αποδίδει πρόσθετους πόρους μέσω ανταγωνιστικών δραστηριοτήτων, στις οποίες περιλαμβάνονται η συμμετοχή σε έμμεσες δράσεις του προγράμματος πλαισίου, εργασίες για λογαριασμό τρίτων και, σε μικρότερο βαθμό, η αξιοποίηση της πνευματικής ιδιοκτησίας. | (10) Το ΚΚΕρ πρέπει να συνεχίσει να αποδίδει πρόσθετους πόρους μέσω ανταγωνιστικών δραστηριοτήτων, στις οποίες περιλαμβάνονται η συμμετοχή σε έμμεσες δράσεις του προγράμματος πλαισίου, εργασίες για λογαριασμό τρίτων (οι οποίες προϋποθέτουν την εκπλήρωση συγκεκριμένων όρων που αφορούν κυρίως την προστασία των δικαιωμάτων πνευματικής ιδιοκτησίας) και, σε μικρότερο βαθμό, η αξιοποίηση της πνευματικής ιδιοκτησίας. |

Τροπολογία 5

Αιτιολογική σκέψη 13

(13) Η Επιτροπή πρέπει να μεριμνήσει, εν ευθέτω χρόνω, για τη διενέργεια ανεξάρτητης εκτίμησης των δραστηριοτήτων που διεξάγονται στα πεδία που καλύπτει το παρόν πρόγραμμα. | (13) Η Επιτροπή πρέπει να μεριμνήσει, εν ευθέτω χρόνω, για τη διενέργεια ανεξάρτητης εκτίμησης των δραστηριοτήτων που διεξάγονται στα πεδία που καλύπτει το παρόν πρόγραμμα, η οποία θα περιλαμβάνει περιβαλλοντικά κριτήρια, κοινωνικά κριτήρια, κριτήρια σχετικά με την υγεία και κριτήρια σχετικά με την καλή διαβίωση των ζώων και η οποία θα οδηγήσει στο μέλλον σε περαιτέρω συστηματική μέτρηση και αξιολόγηση τόσο των άμεσων όσο και των έμμεσων δράσεων που προβλέπονται στο πρόγραμμα πλαίσιο. |

Τροπολογία 6

Άρθρο 3, εδάφιο 1α (νέο)

| Η Επιτροπή λαμβάνει όλα τα απαιτούμενα μέτρα για να εξακριβώνει ότι οι χρηματοδοτούμενες δράσεις διενεργούνται αποτελεσματικά και σύμφωνα προς τις διατάξεις του Κανονισμού (ΕΚ, Ευρατόμ) αριθ. 1605/2002. |

Τροπολογία 7

Άρθρο 3, εδάφιο 1β (νέο)

| Οι συνολικές διοικητικές δαπάνες του ειδικού προγράμματος, συμπεριλαμβανομένων των εσωτερικών και διαχειριστικών δαπανών για το Κοινό Κέντρο Ερευνών, πρέπει να είναι ανάλογες των καθηκόντων που προβλέπονται στο ειδικό πρόγραμμα και υπόκεινται στην απόφαση της αρμόδιας για τον προϋπολογισμό αρχής και της νομοθετικής αρχής. |

Τροπολογία 8

Άρθρο 3, εδάφιο 1γ (νέο)

| Οι πιστώσεις του προϋπολογισμού χρησιμοποιούνται σύμφωνα με την αρχή της χρηστής δημοσιονομικής διαχείρισης, και ειδικότερα σύμφωνα με τις αρχές της οικονομίας, της αποδοτικότητας και της αποτελεσματικότητας καθώς και την αρχή της αναλογικότητας. |

Τροπολογία 9

Άρθρο 4, παράγραφος 2, πρώτη περίπτωση

—ερευνητικές δραστηριότητες που αποβλέπουν στην κλωνο-ποίηση του ανθρώπου για αναπαραγωγικούς σκοπούς, | —ερευνητικές δραστηριότητες που αποβλέπουν στην κλωνοποίηση του ανθρώπου, |

Τροπολογία 10

Άρθρο 5α (νέο)

| Άρθρο 5α Η Επιτροπή ενημερώνει εκ των προτέρων την αρμόδια για τον προϋπολογισμό αρχή σε περίπτωση που προτίθεται να παρεκκλίνει από την κατανομή των δαπανών που έχει δηλωθεί στις παρατηρήσεις και στο παράρτημα του γενικού προϋπολογισμού της Ευρωπαϊκής Ενωσης. |

Τροπολογία 11

Άρθρο 7, εδάφιο 1α (νέο)

| Η έκθεση αξιολόγησης περιέχει εκτίμηση της ορθότητας της δημοσιονομικής διαχείρισης, καθώς και αξιολόγηση της αποτελεσματικότητας και της κανονικότητας της δημοσιονομικής και οικονομικής διαχείρισης του ειδικού προγράμματος. |

Τροπολογία 12

Παράρτημα, τμήμα 2, πρώτο εδάφιο, πρώτη περίπτωση

—ευέλικτη ανταπόκριση στις εξελισσόμενες ανάγκες και απαιτήσεις των πολιτικών ιθυνόντων της ΕΕ· | —ευέλικτη ανταπόκριση στις εξελισσόμενες ανάγκες και απαιτήσεις των πολιτικών ιθυνόντων της ΕΕ και σε επίπεδο κράτους μέλους· |

Τροπολογία 13

Παράρτημα, τμήμα 2, πρώτο εδάφιο, δεύτερη περίπτωση

—εστίαση της προσοχής σε θέματα που είναι σημαντικά για την κοινωνία, και έχουν επιστημονική συνιστώσα και κυρίαρχη κοινοτική διάσταση· | —εστίαση της προσοχής σε θέματα που είναι σημαντικά για την κοινωνία, και έχουν επιστημονική συνιστώσα και κυρίαρχη κοινοτική διάσταση ή που είναι σημαντικά για μεγάλο τμήμα της Κοινότητας· |

Τροπολογία 14

Παράρτημα, τμήμα 2, πρώτο εδάφιο, περίπτωση 3α (νέα)

| —εντατικοποίηση της συνεργασίας του με άλλα ευρωπαϊκά θεσμικά όργανα, ιδίως με το Ευρωπαϊκό Κοινοβούλιο· |

Τροπολογία 15

Παράρτημα, τμήμα 2, πρώτο εδάφιο, περίπτωση 5α (νέα)

| —αύξηση της διαφάνειας κατά τον καθορισμό των ερευνητικών προτεραιοτήτων του μέσω της δημοσίευσης των κριτηρίων γι' αυτές τις προτεραιότητες και της πληροφόρησης του Ευρωπαϊκού Κοινοβουλίου και του Συμβουλίου σχετικά με τους λόγους που δικαιολογούν την επιλογή των ερευνητικών προτεραιοτήτων. |

Τροπολογία 16

Παράρτημα, τμήμα 2, τρίτο εδάφιο

Η διάδοση της γνώσης μεταξύ των διαφόρων άμεσα εμπλεκομένων σε αυτή τη διαδικασία θα αποτελέσει κύριο χαρακτηριστικό της προσέγγισης. Σκοπός των δραστηριοτήτων θα είναι επίσης η υποστήριξη της εφαρμογής της νομοθεσίας και της παρακολούθησής της καθώς και η διάδοση των βέλτιστων πρακτικών στο πλαίσιο της ΕΕ-25, των υποψηφίων και των γειτονικών χωρών. | Η διάδοση της γνώσης μεταξύ των διαφόρων άμεσα εμπλεκομένων σε αυτή τη διαδικασία θα αποτελέσει κύριο χαρακτηριστικό της προσέγγισης ενώ θα πρέπει να καταβληθούν προσπάθειες για την ενίσχυση της πρόσβασης των ΜΜΕ στα ερευνητικά αποτελέσματα. Από την άποψη αυτή, θα ενθαρρυνθεί ο διάλογος μεταξύ επιστήμης και κοινωνίας. Σκοπός των δραστηριοτήτων θα είναι επίσης η υποστήριξη της εφαρμογής της νομοθεσίας και της παρακολούθησής της καθώς και η διάδοση των βέλτιστων πρακτικών στο πλαίσιο της ΕΕ-25, των υποψηφίων και των γειτονικών χωρών. |

Τροπολογία 17

Παράρτημα, τμήμα 2, όγδοο εδάφιο

Εφόσον του ζητηθεί στο πλαίσιο της υποστήριξης που παρέχει για τις θεματικές πολιτικές, το ΚΚΕρ θα αναλάβει ειδικά καθήκοντα για την καλύτερη αξιοποίηση των σχετικών ερευνητικών αποτελεσμάτων σε όλη την ΕΕ. Στο πλαίσιο αυτό θα βελτιωθούν τα οφέλη για την κοινωνία της γνώσης. | Εφόσον του ζητηθεί στο πλαίσιο της υποστήριξης που παρέχει για τις θεματικές πολιτικές, το ΚΚΕρ θα αναλάβει ειδικά καθήκοντα για την καλύτερη διάδοση και αξιοποίηση των σχετικών ερευνητικών αποτελεσμάτων σε όλη την ΕΕ. Στο πλαίσιο αυτό θα βελτιωθούν τα οφέλη για την κοινωνία της γνώσης. |

Τροπολογία 18

Παράρτημα, τμήμα 3, σημείο 3.1.1, έκτο εδάφιο

Το θεματολόγιο της Λισσαβόνας για την οικονομική μεγέθυνση και την απασχόληση θα υποστηριχθεί με άμεση ποσοτική κοινωνικοοικονομική ανάλυση —συνδεόμενη επίσης με τη βασική αρχή της "βελτίωσης της νομοθεσίας"— σε διάφορα πεδία άσκησης πολιτικής, όπως: μακροοικονομική σταθερότητα και ανάπτυξη, χρηματοοικονομικές υπηρεσίες, θέματα ανταγωνιστικότητας, δια βίου μάθηση και η διάσταση του ανθρώπινου κεφαλαίου στη στρατηγική της Λισσαβόνας, γεωργία, κλιματική αλλαγή, αειφόρα συστήματα ενέργειας και μεταφορών. Το ΚΚΕρ θα συμβάλει στην καλύτερη κατανόηση της σχέσης μεταξύ της εκπαίδευσης και των αναγκών της κοινωνίας της γνώσης, των παραγόντων που επηρεάζουν την ισότητα στην εκπαίδευση και του τρόπου με τον οποίο μπορεί να επιτευχθεί η αποτελεσματική αξιοποίηση των πόρων της εκπαίδευσης. | Το θεματολόγιο της Λισσαβόνας για την οικονομική μεγέθυνση και την απασχόληση θα υποστηριχθεί με άμεση ποσοτική κοινωνικοοικονομική ανάλυση —συνδεόμενη επίσης με τη βασική αρχή της "βελτίωσης της νομοθεσίας"— σε διάφορα πεδία άσκησης πολιτικής, όπως: μακροοικονομική σταθερότητα και ανάπτυξη, χρηματοοικονομικές υπηρεσίες, θέματα ανταγωνιστικότητας, δια βίου μάθηση και η διάσταση του ανθρώπινου κεφαλαίου στη στρατηγική της Λισσαβόνας, γεωργία, κλιματική αλλαγή, αειφόρα συστήματα ενέργειας και μεταφορών. Το ΚΚΕρ θα συμβάλει στην καλύτερη κατανόηση της σχέσης μεταξύ της εκπαίδευσης και των αναγκών της κοινωνίας της γνώσης, της διάδοσης της γνώσης, των παραγόντων που επηρεάζουν την ισότητα στην εκπαίδευση και του τρόπου με τον οποίο μπορεί να επιτευχθεί η αποτελεσματική αξιοποίηση των πόρων της εκπαίδευσης, μεταξύ άλλων σε σχέση με το λογισμικό ανοικτού πηγαίου κώδικα. |

Τροπολογία 19

Παράρτημα, τμήμα 3, σημείο 3.1.3, πρώτο εδάφιο, πρώτη περίπτωση

—να παρέχει σύστημα αναφοράς για την αειφόρο ενέργεια, το οποίο να καλύπτει τις ανάγκες πολιτικής της ΕΕ με επιστημονική και τεχνική εμπειρογνωμοσύνη σχετική με τεχνολογικές καινοτομίες και εξελίξεις (όλες οι ενεργειακές πηγές)· | —να παρέχει σύστημα αναφοράς για την αειφόρο ενέργεια, το οποίο να καλύπτει τις ανάγκες πολιτικής της ΕΕ με επιστημονική και τεχνική εμπειρογνωμοσύνη σχετική με τεχνολογικές καινοτομίες και εξελίξεις (όλες οι ενεργειακές πηγές και αποδοτική τελική χρήση της ενέργειας)· |

Τροπολογία 20

Παράρτημα, τμήμα 3, σημείο 3.1.3, πρώτο εδάφιο, τρίτη περίπτωση

—να παρέχει πληροφορίες σχετικά με την αξιοπιστία του ενεργειακού εφοδιασμού της Ευρώπης. | —να παρέχει πληροφορίες σχετικά με την αξιοπιστία του ενεργειακού εφοδιασμού της Ευρώπης και με τη διαθεσιμότητα ανανεώσιμων ενεργειακών πόρων. |

Τροπολογία 21

Παράρτημα, τμήμα 3, σημείο 3.1.3, δεύτερο εδάφιο, τρίτη περίπτωση

—κοινωνική διάσταση, με δραστηριότητες στις οποίες περιλαμβάνονται ο χωροταξικός σχεδιασμός, οι συνέπειες στην υγεία και η ευαισθητοποίηση. Θα καταβληθούν επίσης προσπάθειες σε θέματα ασφάλειας και προστασίας των αεροπορικών, χερσαίων και θαλάσσιων μεταφορών. | —κοινωνική διάσταση, με δραστηριότητες στις οποίες περιλαμβάνονται ο χωροταξικός, αρχιτεκτονικός και πολεοδομικός σχεδιασμός, οι συνέπειες στην υγεία και η ευαισθητοποίηση. Θα καταβληθούν επίσης προσπάθειες σε θέματα αειφορίας ασφάλειας και προστασίας των αεροπορικών, χερσαίων και θαλάσσιων μεταφορών. |

Τροπολογία 22

Παράρτημα, τμήμα 3, σημείο 3.1.4, πρώτο εδάφιο

Για να υποστηρίξει την κατάστρωση πολιτικών και μηχανισμών για την τεχνολογία της κοινωνίας της πληροφορίας (ΤΚΠ) που να συμβάλλουν στην ανταγωνιστική ευρωπαϊκή κοινωνία της γνώσης, το ΚΚΕρ θα εκπονήσει αναλύσεις και στρατηγικές προοπτικών σχετικά με την κοινωνία της γνώσης. Η οικονομική μεγέθυνση, η αλληλεγγύη, η κοινωνική ένταξη και η αειφορία θα είναι τα επίκεντρα του ενδιαφέροντος. Το ΚΚΕρ θα συμβάλει επίσης στην υλοποίηση των πολιτικών της ΕΕ που συνδέονται στενά με τις εξελίξεις της τεχνολογίας της κοινωνίας της πληροφορίας ή επωφελούνται ιδιαιτέρως από αυτές. Καλύπτονται εν προκειμένω οι εφαρμογές για ηλεκτρονικό επιχειρείν, ηλεκτρονική υγεία, προσωπική ασφάλεια, ηλεκτρονική μάθηση, ηλεκτρονική διακυβέρνηση και για το περιβάλλον, καθώς και προσδιορισμός των πιθανών νέων δυνατοτήτων εξέλιξης στο πλαίσιο των συνολικών ευρωπαϊκών στρατηγικών στα θέματα της οικονομικής μεγέθυνσης, της κοινωνικής ένταξης και της ποιότητας ζωής. | Για να υποστηρίξει την κατάστρωση πολιτικών και μηχανισμών για την τεχνολογία της κοινωνίας της πληροφορίας (ΤΚΠ) που να συμβάλλουν στην ανταγωνιστική ευρωπαϊκή κοινωνία της γνώσης, το ΚΚΕρ θα εκπονήσει αναλύσεις και στρατηγικές προοπτικών σχετικά με την κοινωνία της γνώσης, εστιάζοντας στο ελεύθερο λογισμικό ανοικτού πηγαίου κώδικα. Η οικονομική μεγέθυνση, η αλληλεγγύη, η κοινωνική ένταξη και η αειφορία θα είναι τα επίκεντρα του ενδιαφέροντος. Το ΚΚΕρ θα συμβάλει επίσης στην υλοποίηση των πολιτικών της ΕΕ που συνδέονται στενά με τις εξελίξεις της τεχνολογίας της κοινωνίας της πληροφορίας ή επωφελούνται ιδιαιτέρως από αυτές. Καλύπτονται εν προκειμένω οι εφαρμογές για ηλεκτρονικό επιχειρείν, ηλεκτρονική υγεία, προσωπική ασφάλεια, ηλεκτρονική μάθηση, ηλεκτρονική διακυβέρνηση και για το περιβάλλον, καθώς και προσδιορισμός των πιθανών νέων δυνατοτήτων εξέλιξης στο πλαίσιο των συνολικών ευρωπαϊκών στρατηγικών στα θέματα της οικονομικής μεγέθυνσης, της κοινωνικής ένταξης και της ποιότητας ζωής. Το ΚΚΕρ θα στοχεύσει στη βελτίωση της πρόσβασης των αναπήρων στην κοινωνία της γνώσης. |

Τροπολογία 23

Παράρτημα, τμήμα 3, σημείο 3.1.5, πρώτο εδάφιο

Οι βιοεπιστήμες και η βιοτεχνολογία συνδέονται με πολλούς τομείς πολιτικής, όπου που μπορούν να συμβάλουν σημαντικά στην επίτευξη των στόχων της Λισσαβόνας. Είναι ευρέως παραδεκτές οι προοπτικές των βιοεπιστημών και της βιοτεχνολογίας σε θέματα υγείας, γεωργίας, τροφίμων, περιβάλλοντος και σε άλλους τομείς, όπου αναπτύσσονται γοργά εφαρμογές τους. Η παροχή υλικών αναφοράς και επικυρωμένων μεθόδων απαιτεί την πρόσβαση και τον έλεγχο ευρέος φάσματος προηγμένων βιοτεχνολογικών μέσων/εργαλείων. Το ΚΚΕρ θα αναπτύξει περαιτέρω τις ικανότητές του σε αυτό το πεδίο, λαμβάνοντας υπόψη το νομοθετικό και κανονιστικό πλαίσιο. | Οι βιοεπιστήμες και η βιοτεχνολογία συνδέονται με πολλούς τομείς πολιτικής, όπου που μπορούν να συμβάλουν σημαντικά στην επίτευξη των στόχων της ΕΕ. Είναι ευρέως παραδεκτές οι προοπτικές των βιοεπιστημών και της βιοτεχνολογίας σε θέματα υγείας, γεωργίας, τροφίμων, περιβάλλοντος και σε άλλους τομείς, όπου αναπτύσσονται γοργά εφαρμογές τους. Η παροχή υλικών αναφοράς και επικυρωμένων μεθόδων απαιτεί την πρόσβαση και τον έλεγχο ευρέος φάσματος προηγμένων βιοτεχνολογικών μέσων/εργαλείων. Το ΚΚΕρ θα αναπτύξει περαιτέρω τις ικανότητές του σε αυτό το πεδίο, λαμβάνοντας υπόψη το νομοθετικό και κανονιστικό πλαίσιο. |

Τροπολογία 24

Παράρτημα, τμήμα 3, σημείο 3.2.1, πρώτο εδάφιο, δεύτερη περίπτωση

—Περιβαλλοντικά ζητήματα: εκτίμηση των συνεπειών των καλών γεωργικών και περιβαλλοντικών συνθηκών και μελέτη του αντίκτυπου και της αποτελεσματικότητας των γεωργο-περιβαλ-λοντικών μέτρων στην κατάσταση του εδάφους και των υδάτων, στη βιοποικιλότητα και στα ευρωπαϊκά τοπία. Ανάλυση των σχέσεων μεταξύ των πολιτικών στους τομείς της γεωργίας, της αγροτικής ανάπτυξης και της περιφερειακής ανάπτυξης και των συνεπειών τους στις αλλαγές χρήσης γης στην Ευρώπη, με την ανάπτυξη δεικτών και χωρικών μοντέλων. Υποστήριξη της ανάπτυξης στοχοθετημένων χωρικών στρατηγικών για την υλοποίηση των προγραμμάτων αγροτικής ανάπτυξης. Εκτίμηση των επιπτώσεων της κλιματικής αλλαγής στη γεωργία με σκοπό μέτρα προσαρμογής. Συμβολή στον μετριασμό των εκπομπών αερίων θερμοκηπίου με τη χρησιμοποίηση ειδικών ενεργειακών καλλιεργειών και με την ανάκτηση ενέργειας από τα απόβλητα της γεωργίας. | —Περιβαλλοντικά ζητήματα: εκτίμηση των συνεπειών των καλών γεωργικών και περιβαλλοντικών συνθηκών και μελέτη του αντίκτυπου και της αποτελεσματικότητας των γεωργο-περιβαλ-λοντικών μέτρων στην κατάσταση του εδάφους και των υδάτων, στη βιοποικιλότητα και στα ευρωπαϊκά τοπία. Ανάλυση των σχέσεων μεταξύ των πολιτικών στους τομείς της γεωργίας, της αγροτικής ανάπτυξης και της περιφερειακής ανάπτυξης και των συνεπειών τους στις αλλαγές χρήσης γης στην Ευρώπη, με την ανάπτυξη δεικτών και χωρικών μοντέλων. Εκτίμηση των μέτρων προώθησης για τη χαμηλών εισροών και βιολογική γεωργία και τη γονιμότητα του εδάφους. Υποστήριξη της ανάπτυξης στοχοθετημένων χωρικών στρατηγικών για την υλοποίηση των προγραμμάτων αγροτικής ανάπτυξης. Εκτίμηση των επιπτώσεων της κλιματικής αλλαγής στη γεωργία με σκοπό μέτρα προσαρμογής. Συμβολή στον μετριασμό των εκπομπών αερίων θερμοκηπίου με τη χρησιμοποίηση ειδικών ενεργειακών καλλιεργειών και με την ανάκτηση ενέργειας από τα απόβλητα της γεωργίας. |

Τροπολογία 25

Παράρτημα, τμήμα 3, σημείο 3.2.1, πρώτο εδάφιο, τρίτη περίπτωση

—Ζητήματα παραγωγού/καταναλωτή: στρατηγικές αναλύσεις πολιτικής σε τομείς όπως: αντίκτυπος της αναθεώρησης της ΚΓΠ στην αειφορία των συστημάτων καλλιέργειας· δυνατότητα ανταπόκρισης της γεωργίας στις απαιτήσεις των καταναλωτών: χαρακτηρισμός και έλεγχος τροφίμων, συνέπειες των συστημάτων διασφάλισης ποιότητας (ΔΠ) και πιστοποίησης που εντάσσονται στην αλυσίδα εφοδιασμού, και δυνατότητα προσαρμογής στα πρότυπα για το περιβάλλον και για την ορθή μεταχείριση των ζώων· προβλέψεις και αναλύσεις του αντίκτυπου της πολιτικής για τα κύρια γεωργικά προϊόντα της Ευρώπης όσον αφορά την παραγωγή, την παγκόσμια αγορά, τις τιμές, τα έσοδα και την ευημερία των καταναλωτών· αντίκτυπος των αλλαγών στην εμπορική πολιτική και στις διεθνείς αγορές πρώτων υλών· γεωργικές πολιτικές για την αγροτική ανάπτυξη σε συνδυασμό με άλλες πολιτικές. Ιδιαίτερη προσοχή θα δοθεί στον αντίκτυπο που έχει η μεταρρύθμιση της ΚΓΠ στα νέα κράτη μέλη και τις υποψήφιες χώρες. | —Ζητήματα παραγωγού/καταναλωτή: στρατηγικές αναλύσεις πολιτικής σε τομείς όπως: αντίκτυπος της αναθεώρησης της ΚΓΠ στην αειφορία των συστημάτων καλλιέργειας· δυνατότητα ανταπόκρισης της γεωργίας στις απαιτήσεις των καταναλωτών: χαρακτηρισμός και έλεγχος τροφίμων, συνέπειες των συστημάτων διασφάλισης ποιότητας (ΔΠ) και πιστοποίησης που εντάσσονται στην αλυσίδα εφοδιασμού, και δυνατότητα προσαρμογής στα πρότυπα για το περιβάλλον και για την ορθή μεταχείριση των ζώων· προβλέψεις και αναλύσεις του αντίκτυπου της πολιτικής για τα κύρια γεωργικά προϊόντα της Ευρώπης όσον αφορά την παραγωγή, την παγκόσμια αγορά, τις τιμές, τα έσοδα και την ευημερία των καταναλωτών· αντίκτυπος των αλλαγών στην εμπορική πολιτική και στις διεθνείς αγορές πρώτων υλών· γεωργικές πολιτικές για την αγροτική ανάπτυξη σε συνδυασμό με άλλες πολιτικές. Ιδιαίτερη προσοχή θα δοθεί στον αντίκτυπο που έχει η μεταρρύθμιση της ΚΓΠ στα νέα κράτη μέλη και τις υποψήφιες χώρες, καθώς και στα πολυ-λειτουργικά προγράμματα ανάπτυξης της υπαίθρου και την αποτελεσματικότητά τους. |

Τροπολογία 26

Παράρτημα, τμήμα 3, σημείο 3.2.1, δεύτερο εδάφιο

Ως προς τους στόχους της Κοινής Αλιευτικής Πολιτικής θα βελτιωθούν η ποιότητα και η επικαιρότητα των επιστημονικών δεδομένων και θα αναπτυχθούν μέθοδοι για την εκτίμηση του οικονομικού και κοινωνικού αντίκτυπου διαφορετικών επιλογών διαχείρισης. Για τη διαπίστωση της μη συμμόρφωσης θα αξιοποιηθούν νέες τεχνολογίες, όπου περιλαμβάνεται ο εντοπισμός της προέλευσης των ψαριών με βάση ανάλυση DNA. Ιδιαίτερη προσοχή θα δοθεί σε τεχνικές που ευνοούν τη συμμετοχή των άμεσα ενδιαφερομένων. Στο πλαίσιο της αναδυόμενης ναυτιλιακής πολιτικής της ΕΕ, οι υπηρεσίες που έχουν αναπτυχθεί για την αλιεία —λόγου χάρη παρακολούθηση σκαφών με τηλεανίχνευση και ηλεκτρονική αναφορά δραστηριοτήτων— θα επεκταθούν στην ταυτοποίηση εμπορικών σκαφών. Θα εκτιμηθούν οι επιπτώσεις της αύξησης του κλάδου των υδατοκαλλιεργειών. | Ως προς τους στόχους της Κοινής Αλιευτικής Πολιτικής θα βελτιωθούν η ποιότητα και η επικαιρότητα των επιστημονικών δεδομένων και θα αναπτυχθούν μέθοδοι για την εκτίμηση του οικονομικού και κοινωνικού αντίκτυπου διαφορετικών επιλογών διαχείρισης. Για τη διαπίστωση της μη συμμόρφωσης θα αξιοποιηθούν νέες τεχνολογίες, όπου περιλαμβάνεται ο εντοπισμός της προέλευσης των ψαριών με βάση ανάλυση DNA. Ιδιαίτερη προσοχή θα δοθεί σε τεχνικές που ευνοούν τη συμμετοχή των άμεσα ενδιαφερομένων. Στο πλαίσιο της αναδυόμενης ναυτιλιακής πολιτικής της ΕΕ, οι υπηρεσίες που έχουν αναπτυχθεί για την αλιεία —λόγου χάρη παρακολούθηση σκαφών με τηλεανίχνευση και ηλεκτρονική αναφορά δραστηριοτήτων— θα επεκταθούν στην ταυτοποίηση εμπορικών σκαφών. Θα εκτιμηθούν οι επιπτώσεις της αύξησης του κλάδου των υδατοκαλλιεργειών, μεταξύ άλλων από περιβαλλοντικής, κοινωνικής και υγειονομικής πλευράς. |

Τροπολογία 27

Παράρτημα, τμήμα 3, σημείο 3.2.3, περίπτωση 1α (νέα)

| —ανάπτυξη και επικύρωση προηγμένων μεθόδων για την εξειδίκευση, τον περιορισμό και την αντικατάσταση ζωικών δοκιμών για βιοτεχνολογικές φαρμακευτικές ουσίες και για την πρόβλεψη της τοξικότητας των χημικών ουσιών με καλλιέργειες κυττάρων in vitro, τεχνικές υψηλής διεκπεραιωτικής ικανότητας και τοξικογονιδιωματικής· |

Τροπολογία 28

Παράρτημα, τμήμα 3, σημείο 3.2.3, δεύτερη περίπτωση

—εκτίμηση των επιδράσεων στην υγεία, με πειραματικές εργασίες, βιοπαρακολούθηση, τοξικογονιδιωματικές αναλύσεις, υπολογιστικές τεχνικές και αναλυτικά εργαλεία· | —εκτίμηση των επιδράσεων στην υγεία, με πειραματικές εργασίες, βιοπαρακολούθηση, τοξικογονιδιωματικές και επιδημιολογικές αναλύσεις, υπολογιστικές τεχνικές και αναλυτικά εργαλεία· |

Τροπολογία 29

Παράρτημα, τμήμα 3, σημείο 3.2.3, περίπτωση 3α (νέα)

| —αναλύσεις υγείας βασισμένες σε τρεις παράγοντες: (i) σύνδρομα και χρόνιες εκθέσεις, (ii) αλληλεπίδραση με τοξικές ουσίες και μίγματα ουσιών και (iii) ανάλυση γενετικών πολυμορφισμών και δοκιμές ανοσολογίας, συμπεριλαμβανομένων δοκιμών μετασχηματισμού και λεμφοκυτταρικής ενεργοποίησης· |

Τροπολογία 30

Παράρτημα, τμήμα 3, σημείο 3.3.3, δεύτερο εδάφιο, περίπτωση 6α (νέα)

| —ανάπτυξη και επικύρωση προηγμένων μεθόδων για την εξειδίκευση, τον περιορισμό και την αντικατάσταση ζωικών δοκιμών για βιοτεχνολογικές φαρμακευτικές ουσίες και για την πρόβλεψη της τοξικότητας των χημικών ουσιών με καλλιέργειες κυττάρων in vitro, τεχνικές υψηλής διεκπεραιωτικής ικανότητας και τοξικογονιδιωματικής· |

Τροπολογία 31

Παράρτημα, τμήμα 3, σημείο 3.4, πρώτο εδάφιο

Το ΚΚΕρ θα στηρίξει τη λήψη αποφάσεων της ΕΕ στο πλαίσιο μέσων ανάπτυξης εξωτερικών σχέσεων (αναπτυξιακή συνεργασία, εμπόριο και μέσα ανταπόκρισης σε κρίσεις, συμπεριλαμβανομένων των μέσων για σταθερότητα και ανθρωπιστική βοήθεια). | Το ΚΚΕρ θα στηρίξει τη λήψη αποφάσεων της ΕΕ στο πλαίσιο μέσων ανάπτυξης εξωτερικών σχέσεων (αναπτυξιακή συνεργασία, εμπόριο και μέσα ανταπόκρισης σε κρίσεις, και ειρηνική διευθέτηση συγκρούσεων, συμπεριλαμβανομένων των μέσων για σταθερότητα και ανθρωπιστική βοήθεια). |

Τροπολογία 32

Παράρτημα, τμήμα 3, σημείο 3.4.2, τέταρτο εδάφιο

Θα ενισχυθεί η συνεργασία με μείζονες παράγοντες (FAO, Eumetsat, WFP, ESA GMES-GMFS). | Θα ενισχυθεί η συνεργασία με μείζονες παράγοντες (UNEP, FAO, Eumetsat, WFP, ESA GMES-GMFS). |

Τροπολογία 33

Παράρτημα, τμήμα 3, σημείο 3.4, υπότιτλος "Δεοντολογικές πτυχές", πρώτο εδάφιο

Στη διάρκεια της υλοποίησης του παρόντος ειδικού προγράμματος και στις ερευνητικές δραστηριότητες που προκύπτουν από αυτό πρόκειται να τηρηθούν θεμελιώδεις ηθικές αρχές δεοντολογίας. Αυτές περιλαμβάνουν, μεταξύ άλλων, τις αρχές που αντικατοπτρίζονται στο Χάρτη Θεμελιωδών Δικαιωμάτων της ΕΕ, στα οποία περιλαμβάνονται τα εξής: προστασία της ανθρώπινης αξιοπρέπειας και της ζωής του ανθρώπου, προστασία προσωπικών δεδομένων και ιδιωτικής ζωής, καθώς και των ζώων και του περιβάλλοντος σύμφωνα με το κοινοτικό δίκαιο και τις νεότερες εκδόσεις των σχετικών διεθνών συμβάσεων και κωδίκων συμπεριφοράς, π.χ. η Δήλωση του Ελσίνκι, η Σύμβαση του Συμβουλίου της Ευρώπης για τα Ανθρώπινα Δικαιώματα και τη Βιοϊατρική, η οποία υπεγράφη στο Oviedo στις 4 Απριλίου 1997 και τα πρόσθετα πρωτόκολλα της σύμβασης αυτής, η Σύμβαση των Ηνωμένων Εθνών για τα δικαιώματα του Παιδιού, η Παγκόσμια Δήλωση για το Ανθρώπινο Γονιδίωμα και τα Ανθρώπινα Δικαιώματα που υιοθετήθηκε από την Unesco, η Σύμβαση των Ηνωμένων Εθνών για τα Βιολογικά και Τοξικά Όπλα (BTWC), η Διεθνής Συνθήκη σχετικά με τους Φυτικούς Γενετικούς Πόρους για τα Τρόφιμα και τη Γεωργία και τα σχετικά ψηφίσματα της Παγκόσμιας Οργάνωσης Υγείας (ΠΟΥ). | Στη διάρκεια της υλοποίησης του παρόντος ειδικού προγράμματος και στις ερευνητικές δραστηριότητες που προκύπτουν από αυτό πρόκειται να τηρηθούν και να ληφθούν υπόψη θεμελιώδεις ηθικές αρχές δεοντολογίας. Αυτές περιλαμβάνουν, μεταξύ άλλων, τις αρχές που αντικατοπτρίζονται στο Χάρτη Θεμελιωδών Δικαιωμάτων της ΕΕ, στα οποία περιλαμβάνονται τα εξής: προστασία της ανθρώπινης αξιοπρέπειας και της ζωής του ανθρώπου, προστασία προσωπικών δεδομένων και ιδιωτικής ζωής, καθώς και των ζώων και του περιβάλλοντος σύμφωνα με το κοινοτικό δίκαιο και τις νεότερες εκδόσεις των σχετικών διεθνών συμβάσεων και κωδίκων συμπεριφοράς, π.χ. η Δήλωση του Ελσίνκι, η Σύμβαση του Συμβουλίου της Ευρώπης για τα Ανθρώπινα Δικαιώματα και τη Βιοϊατρική, η οποία υπεγράφη στο Oviedo στις 4 Απριλίου 1997 και τα πρόσθετα πρωτόκολλα της σύμβασης αυτής, η Σύμβαση των Ηνωμένων Εθνών για τα δικαιώματα του Παιδιού, η Παγκόσμια Δήλωση για το Ανθρώπινο Γονιδίωμα και τα Ανθρώπινα Δικαιώματα που υιοθετήθηκε από την Unesco, η Σύμβαση των Ηνωμένων Εθνών για τα Βιολογικά και Τοξικά Όπλα (BTWC), η Διεθνής Συνθήκη σχετικά με τους Φυτικούς Γενετικούς Πόρους για τα Τρόφιμα και τη Γεωργία και τα σχετικά ψηφίσματα της Παγκόσμιας Οργάνωσης Υγείας (ΠΟΥ). |

[1] Δεν έχει δημοσιευθεί ακόμη στην Επίσημη Εφημερίδα.

[2] ΕΕ C 139 της 14.6.2006, σ. 1.

--------------------------------------------------